Oberkommando der Marine

Oberkommando der Marine (sigla OKM; hitzez hitz «Armadako Goi Agintaritza») Alemaniako Kriegsmarine armadako aginte gorena zen nazien garaian. 1935eko urtarrilaren 11n sortu zen, Itsas Agintearen (Marineleitung) bidez, eta 1937an Itsas Gerrako Agintea (Seekriegsleitung) gehitu zitzaion. 1939ko azaroan eta 1944ko maiatzean bi berrantolaketa handi izan zituen OKMk.

 Antolaketa 
OKM sei atal nagusitan zegoen banatuta:

 Burua Oberbefehlshaber der Marine (OBdM) zen, komandante nagusia eta haren estatu nagusia, Oberkommando der Wehrmachtekin lotura egiteko ardurak zituena, eta plangintza, teknika, ingeniaritza, medikuntza, ekonomia, ikerkuntza, propaganda eta pertsonal sailak hartzen zituena. Estatu nagusiak barne hartzen zituen:
 Führer der Kriegsmarine («Itsas Armadako burua»): 1941ean Itsas Armadako bigarren agintaria zen.
 Chef der Stabat Kriegsmarine («Itsasontzietako Estatu Nagusiko burua»).
 Führer der Unterseeboote («Urpeko Armadaren burua»).
 Gruppenkommando («Borroka taldeen buruzagia»):
 Minak jartzeko flotillak.
 Patruilarien flotillak.
 Kostaldea babesteko flotillak.
 Ontzi laguntzaileen flotillak.
 Linienschiffe («Lineako ontzi nagusiak»).

 Itsas Gerrako Agintea (Seekriegsleitung, SKL), 1937ko apirilaren 1ean sortua. Hasieran, gertutik lotuta zegoen OBdMrekin eta Marinekommandoamt-ekin: OBdMko komandante burua SKLko burua zen aldi berean; eta Marinekommandoamt-eko burua SKLko Estatu Nagusiko burua zen aldi berean. 1939ko abuztuaren 23az geroztik, karguek bat egin zuten eta Marinekommandoamt SKLren menpe geratu zen bere buruzagi eta estatu nagusiarekin. SKLk itsas gerraren plangintza eta exekuzioa utzi eta itsas indarren banaketa zuzendu zuen, nahiz eta gerran zehar bere agintea Alemaniaren itsas eremuetara mugatu, eta 1943ko otsailean Karl Dönitz OBdMko buru izendatu zutenean, urpekarien eragiketen gaineko kontrola ere galdu zuen. 1944ko maiatzaren 1ean, SKLko Estatu Nagusiko buruak Chef der Seekriegsleitung izena hartu zuen. Une hartatik aurrera, flotako unitateen aginteaz arduratu zen saila, eta, besteak beste, garraiobideak, blokeo unitateak, gurutzaontzi lagungarriak eta hornidura ontziak hartu zituen bere gain.

 Marinekommandoamt («Itsasoko Aginte Departamentua») 1936ko urtarrilaren 11n sortu zen, OKM erakundea  antolatu zenean, baina aurretik Marineleitung erakundean zegoen 1920az geroztik. OBdMren mendekoa, 1937ko apiriletik Chef des Marinekommandoamt SKLko Estatu Nagusiko buru ere izan zen. 1939ko erdialdean bi bulegoek bat egin zuten eta Marinekommandoamt sailak buruzagi berri bat izan zuen, SKLko Estatu Nagusiko buruaren menpekoa. 1942tik bulegoa Quartiermeisteramt izenaz ere ezaguna izan zen, eta 1943ko apirilaren 20tik buruak Admiralquartiermeister izendapena jasotzen zuen. 1944ko maiatzaren 1ean, bulegoa ofizialki Quartiermeisteramt berrizendatua izan zen. Itsas operazioez gain, Marinekommandoamt ardura ziren langileak, hornikuntza, inteligentzia, entrenamendua eta kostaldeko nahiz aireko defentsa.

 Marinewaffenamt («Itsas Armamentuko Departamentua») 1934an sortu zen, Marinewaffenhauptamt («Itsas Armamentuko Departamentu Burua») deitua 1939an, eta Kriegsmarine-Rüstung («Itsas Armamentuak») 1944an, mota guztietako itsas armamentuaren garapena, proba eta produkzioa gainbegiratzeko, baita kontra neurri elektronikoak eta irrati komunikazioak ere.
 Allgemeine Marineamt (Itsasoko Sail Orokorra) 1936ko urtarrilean eratu zen, Allgemeine Marinehauptamt («Itsas Armadako Buruzagi Nagusiaren Saila») izenarekin, 1939ko azaroan, eta berriro Kriegsmarine-Wehr («Itsas armadaren Defentsa»), 1944an, administrazio gaien arduradun nagusia izan zen, besteak beste, lege, medikuntza, eraikuntza, ekonomia eta esportazio sailekin.

 Konstruktionamt («Eraikuntza Saila»), 1936an sortua, Amt Kriegsschiffbau («Gerra Itsasontzien Eraikuntza Saila») izena hartu zuen 1939an, eta, ondoren, urte berean, Hauptamt Kriegsschiffbau («Gerra Itsasontzien Eraikuntza Saileko burua»), 1944a baino lehenago. Izenak dioen bezala, departamentu hau itsasontzi berrien eraikuntzan aritzen zen, itsasontzi eta itsaspekoen diseinu eta ingeniaritzaz arduratzen zen, hornitzaile eta ontziolekin lan eginez, Armamentu eta Gerrako Ekoizpen Ministerioarekin batera.

 Komandanteburuak 
Hauek izan ziren Oberbefehlshaber der Marine erakundeko komandante buruak:
+zk.argazkiaOKMren komandante buruhasiamaitudenbora1erdian|frameless|124x124pxGroßadmiral 
Erich Raeder1935ko ekainak 11943ko urtarrilak 307 urte, 243 egun2erdian|frameless|111x111pxGroßadmiral 
Karl Dönitz1943ko urtarrilak 301945eko maiatzak 12 urte, 91 egun3erdian|frameless|109x109pxGeneraladmiral 
Hans-Georg von Friedeburg1945eko maiatzak 11945eko maiatzak 2322 egun4erdian|frameless|90x90pxGeneraladmiral 
Walter Warzecha1945eko maiatzak 231945eko ekainak 2260 egun

 Estandarteak 
Werner von Blomberg, Reichskriegsminister eta Indar Armatuen komandante buruak, dekretu bat argitaratu zuen, 1935eko azaroaren 7an, Kriegsmarine gudarosteko komandante buruak bandera diseinu berri bat onar zezan. Banderak lauki zuri bat zuen erdian, bertan Burdinazko Gurutze beltz handi bat zuela. Atzean bi ezpata, horiz margotuak, angelu zuzena osatuz.

Bandera 1939ko apirilaren 1ean aldatu zen, Erich Raeder Großadmiral mailara bultzatua izan zenean. 1943ko urtarrilaren 30ean Karl Dönitz Kriegsmarineko komandante izendatu zutenean jarraitu zuen bandera erabiltzen. Diseinu berrian, ezpatak angelu zuzenean zeharkatutako almirante makilekin ordezkatu ziren. Makilen eta burdinazko gurutzearen gainean Wehrmachtsadler («Indar Armatuen Arranoa») zegoen, urrez, makilari begira. 1943ko urtarrilaren 30ean beste bandera berezi bat gehitu zuen Großadmiral Raederrek, Kriegsmarineren Admiralinspekteur bere kargua adierazteko. Itsas Armadako komandante buruaren diseinu berbera zuen, ertz urdin argi batez inguraturik.

 Erreferentziak 

 Bibliografia 




 Ikus, gainera 
 Kriegsmarine
 Oberkommando der Wehrmacht
 Führer der Unterseeboote

 Kanpo estekak 
  Oberkommando der Kriegsmarine

Kategoria:Kriegsmarine